মোহাম্মদ নিসার
শেখ মোহাম্মদ নিসার (উচ্চারণ; জন্ম: ১ আগস্ট, ১৯১০ - মৃত্যু: ১১ মার্চ, ১৯৬৩) পাঞ্জাবের হোশিয়ারপুরে জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। দেশ বিভাজনের পূর্বে স্বাধীন ভারতের পক্ষে ফাস্ট বোলার হিসেবে ভারতীয় ক্রিকেট দলের প্রতিনিধিত্ব করেন। ডানহাতে ফাস্ট-মিডিয়াম বোলিংয়ের অধিকারী তিনি। পাশাপাশি ডানহাতে ব্যাটিং করতে পারতেন। ঘরোয়া ক্রিকেটে ভারত ও পাকিস্তানের ক্লাব দলে খেলেন। ভারতের স্বাধীনতার পূর্বে দ্রুততম বোলাররূপে তাকে আখ্যায়িত করা হয়ে থাকে। এছাড়াও, ভারতীয় ক্রিকেটের ঊষালগ্নে বিশ্বের অন্যতম দ্রুততম বোলার হিসেবেও তিনি বিবেচিত হতেন।